19. apríla 2022

Vojna na Ukrajine

Spoločnosť Henkel ukončuje svoje podnikanie v Rusku

**Düsseldorf** – V súvislosti s aktuálnym vývojom vojny na Ukrajine sa spoločnosť Henkel rozhodla ukončiť svoje obchodné aktivity v Rusku. V súčasnosti sa pripravuje proces realizácie odchodu. Spoločnosť Henkel bude úzko spolupracovať so svojimi tímami v Rusku na podrobnostiach s cieľom zabezpečiť efektívny priebeh. Medzitým bude 2 500 zamestnancov spoločnosti Henkel v Rusku naďalej zamestnaných so stabilným príjmom. Očakávaný finančný dopad, ktorý bude mať plánovaný odchod na spoločnosť Henkel, nie je možné v súčasnosti vyčísliť.

„Spoločnosť Henkel odsudzuje ruskú vojnu proti Ukrajine a násilie namierené voči nevinným civilistom. Našou prioritou aj naďalej zostáva urobiť všetko pre to, aby sme čo najlepšie podporili našich kolegov na Ukrajine,“ povedal Carsten Knobel, CEO spoločnosti Henkel. „Našim zamestnancom, ako aj ľuďom na Ukrajine a v susediacich krajinách poskytujeme rozsiahlu podporu, či už v podobe finančných darov alebo formou materiálnej a potravinovej pomoci. Množstvo zamestnancov spoločnosti Henkel tiež pomáha na hraniciach distribuovať urgentne potrebné zásoby alebo ponúka ubytovanie ľuďom z Ukrajiny.“

O spoločnosti Henkel

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

O spoločnosti Henkel Slovensko

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com